Пакуль мы размаўлялі, у дзвярах з’явілася постаць грыбніка з кашом грыбоў і Святлана Барысаўна ў імгненне вока, але беражна іх пасартавала, палічыла грошы і выдала грыбніку. “Першы сорт – гэта баравікі са шляпкай не больш за пяць сантыметраў і белым нізам, – кажа яна. – Яны па пяць рублёў за кілаграм. Другі сорт – гэта грыбы са шляпкай у 10-12 сантыметраў і лімонным нізам, яны па тры рублі, трэці – па два і некандыцыя – па адным рублі. Падасінавікі і падбярозавікі па 60 капеек, а апенькі – па 80 капеек за кілаграм”.